Document ID: 32004D0274

Komisijos sprendimas (EB) Nr. 274/2004
2004 m. kovo 23 d.
dėl apsaugos priemonių, taikomų rimtai įtarus paukščių gripą Jungtinėse Amerikos Valstijose
(pranešta dokumentu Nr. C(2004) 1097)
(tekstas svarbus EEE)
(2004/274/EK)
EUROPOS BENDRIJŲ KOMISIJA
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [1], ypač į jos 18 straipsnio 6 ir 7 dalis,
atsižvelgdama į 1997 m. gruodžio 18 d. Tarybos direktyvą 97/78/EEB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [2], ypač į jos 22 straipsnio 1 ir 6 dalis,
kadangi:
(1) Paukščių gripas yra labai užkrečiama virusinė naminių ir laukinių paukščių liga, kuri greitai gali pasiekti epizootines proporcijas, galinčias sukelti rimtą pavojų gyvūnų ir žmonių sveikatai ir smarkiai sumažinti paukštininkystės pelningumą.
(2) Egzistuoja tikimybė, kad šios ligos sukėlėjas gali būti įvežtas prekiaujant gyvais naminiais paukščiais arba paukštienos produktais.
(3) 2004 m. vasario 23 d. Jungtinės Amerikos Valstijos patvirtino pirmąjį smarkiai plintančio paukščių gripo protrūkį naminių paukščių pulke Teksaso valstijoje (Gonzales apskrityje), kai buvo gauti teigiami 2004 m. vasario 17d. kontrolės rezultatai.
(4) Nustatytas paukščių gripo viruso štamas, atitinka H5N2 potipį ir skiriasi nuo šiuo metu sukėlusio epidemiją Azijoje paukščių gripo. Remiantis turimomis žiniomis, šio potipio keliamas pavojus visuomenės sveikatai yra mažesnis nei Azijoje plintančio potipio H5N1.
(5) Tačiau atsižvelgiant į pavojų gyvūnų sveikatai virusui patekus į Bendriją, gyvų naminių paukščių, Ratitae genties paukščių, ūkiuose auginamų ir laukinių medžiojamų paukščių, šių rūšių paukščių perinti skirtųkiaušinių, šviežios naminių paukščių, Ratitae genties paukščių, ūkiuose auginamų ir laukinių medžiojamų paukščių mėsos, mėsos pusgaminių ir mėsos produktų, kurių sudėtyje yra mėsos, gautos paskerdus paukščius po 2004 m. sausio 27 d., importas, taip pat žmonių vartojimui skirtų kiaušinių importas iš Jungtinių Amerikos Valstijų nuo 2004 m. vasario 25 d. laikinai sustabdomas Komisijos sprendimais 2004/187/EB [3] ir 2004/256/EB [4].
(6) Pagal Komisijos sprendimą 2000/666/EB [5], paukščių, išskyrus naminius, importai iš visų Pasaulinės gyvūnų sveikatos organizacijos valstybių narių yra leidžiami ir priklauso nuo kilmės šalies numatytų gyvūnų sveikatos garantijų, bei nuo griežtų karantino priemonių, kurių imamasi importavus į valstybes nares.
(7) Tačiau paukščių, išskyrus naminius paukščius, įskaitant kambarinius paukščius, kuriuos veža jų savininkas, importas iš Jungtinių Amerikos Valstijų buvo taip pat sustabdytas Sprendimu 2004/187/EB kaip papildoma priemonė norint išvengti bet kokios ligos atsiradimo valstybėms narėms pavaldžiose karantino stotyse rizikos.
(8) Komisijos sprendimas 97/222/EB, nustatantis trečiųjų šalių, iš kurių valstybės narės leidžia importuoti mėsos produktus sąrašą [6], nustato apdorojimo režimus, kad užkirstų kelią ligos plitimui per tokius produktus. Produktams taikomas apdorojimas priklauso nuo sveikatos būklės kilmės šalyje, nuo mėsai naudojamų rūšių; kad būtų išvengta bereikalingo prekybos apsunkinimo,turi būti toliau leidžiama importuoti paukštienos produktus, kurių kilmės šalis yra Jungtinės Amerikos Valstijos ir kurie apdoroti kaitinant iki 70 °Celsijaus produkto vidaus temperatūros.
(9) Sanitarinės kontrolės priemonės, taikomos žaliavai, iš kurios gaminami gyvūnų pašarai, farmaciniai ir techniniai produktai, leidžia tokių produktų nukreipto importo neįtraukti į šio Sprendimo taikymo sritį.
(10) Jungtinės Amerikos Valstijos yra pasirašiusi Susitarimą su Europos bendrija dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais [7].
(11) Jungtinės Amerikos Valstijos pateikė papildomą informaciją apie sveikatos padėtį ir kontrolės priemones, kurių buvo imtasi siekiant, kad Bendrija imtų taikyti priemones atskiriems regionams, remiantis Veterinarijos susitarimo nuostatomis. Tačiau pagal turimą informaciją negalima sumažinti šiame sprendime visai teritorijai nustatytų apsaugos priemonių.
(12) Todėl reikia pratęsti apsaugos priemonių, taikomų Jungtinių Amerikos Valstijų teritorijai galiojimą ir panaikinti Sprendimą 2004/256/EB.
(13) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
Pirmas straipsnis
Valstybės narės neleidžia importuoti iš Jungtinių Valstijų teritorijos:
- gyvų naminių paukščių, Ratitae genties paukščių, ūkiuose auginamų ir laukinių medžiojamų paukščių ir jų perinti skirtų kiaušinių,
- paukščių, išskyrus naminius paukščius, įeina ir kambariniai paukščiai,vežami jų savininkų,
- žmonių vartojimui skirtų kiaušinių.
Antras straipsnis
Valstybės narės neleidžia importuoti iš Jungtinių Valstijų teritorijos:
- naminių paukščių, Ratitae genties paukščių, ūkiuose auginamų ir laukinių medžiojamų paukščių šviežios mėsos,
- mėsos produktų ir mėsos pusgaminius, kurių sudėtyje yra iš pirmiau minėtų rūšių mėsos.
3 straipsnis
1. Nukrypstant nuo 2 straipsnio, valstybės narės leidžia importuoti produktus, nurodytus šiame straipsnyje, kurie buvo pagaminti iš paukščių, paskerstų iki 2004 m. vasario 27 d., mėsos.
2. Veterinarijos sertifikatuose, pridedamuose prie produktų, minėtų 1 dalyje, siuntų, yra šie rūšį atitinkantys žodžiai:
"Šviežia naminių paukščių mėsa/Šviežia Ratitae genties paukščių mėsa/Šviežia laukinių medžiojamų paukščių mėsa/Šviežia ūkiuose auginamų medžiojamų paukščių mėsa/mėsos produktai arba produktai, kurių sudėtyje yra naminių paukščių, Ratitae genties paukščių, ūkiuose auginamų ir laukinių medžiojamų paukščių [8] mėsos, kuri buvo gauta iš paukščių, paskerstų iki 2004 m. sausio 27 d., remiantis Sprendimo 2004/274/EB 3 straipsnio 1dalimi."
3. Nukrypstant nuo 2 straipsnio, valstybės narės leidžia importuoti produktus, pagamintus iš naminių paukščių, Ratitae genties paukščių, ūkiuose auginamų ir laukinių medžiojamų paukščių mėsos arba kurių sudėtyje yra šių rūšių mėsos, kai šių rūšių mėsa yra apdorojama specialiais būdais, nurodytus Komisijos sprendimo 97/222/EB priedo 4 dalies B, C ir D punktuose.
4 straipsnis
Sprendimas 2004/256/EB panaikinamas.
5 straipsnis
Valstybės narės iš dalies pakeičia importui taikomas priemones, kad jos atitiktų šį Sprendimą. Jos nedelsdamos paskelbia, kokios priemonės buvo patvirtintos ir apie tai informuoja Komisiją.
6 straipsnis
Šis sprendimas bus peržiūrimas atsižvelgiant į ligos situacijos keitimąsi ir į Jungtinių Amerikos Valstijų veterinarijos tarnybų pateiktą informaciją.
7 straipsnis
Šis sprendimas taikomas iki 2004 m. balandžio 23 d.
8 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 23 d.

Labels: 3
17
18
6